Kjetil Thorsen

Kjetil Trædal Thorsen (født 1958) er en norsk arkitekt og professor. Han er partner i arkitektfirmaet Snøhetta, som han var med å starte i 1987.Artikkel «Kjetil Trædal Thorsen», Store norske leksikon. Lest 2. november 2015.

Etter flere år i Tyskland og Storbritannia, startet han sin utdannelse som sivilarkitekt ved Technischen Universität Graz i Østerrike. Han har arbeidet hos David Sandved i Haugesund (1981), Espen Tharaldsen (Arbeidsgruppen Hus) i Bergen (1982–1983) og Ralph Erskine i Stockholm (1983–1984). 

Thorsen er kjent for å ha bidratt til å tegne byggverk som OL-museet i Lillehammer, Bibliotheca Alexandrina i Egypt og Operahuset i Oslo. Thorsen er professor ved Universität Innsbruck, der han holdt sin tiltredelsesforelesning i 2005.«Antrittsvorlesungen internationaler Spitzenarchitekten», Universität Innsbruck. Lest 2. november 2015. 

Thorsen ble på sin 50-årsdag i 2008 utnevnt til kommandør av Den Kongelige Norske St. Olavs Orden «for hans innsats for arkitekturen».«Tildelinger av ordener og medaljer», Kongehuset. Lest 2. november 2015. I 2011 ble han utnevnt til æresdoktor ved NTNU. Thorsen ble i 2012 tildelt Grosch-medlajen, og i 2013 Prins Eugen-medaljen.Prins Eugenmedaljen förlänas den 5 november 2013 , pressemelding fra Sveriges kongehus, 5. november 2013.

 Referanser 

Kategori:Norske arkitekter
Kategori:Kommandører av St. Olavs Orden
Kategori:Æresdoktorer ved NTNU
Kategori:Snøhetta (arkitektfirma)
Kategori:Personer fra Haugesund kommune
Kategori:Fødsler i 1958
Kategori:Anders Jahres Kulturpris